इसमें संदेह नहीं कि साम्यवादी ,शक्ति के द्वारा परिणाम को तुरंत प्राप्त करते हैं क्योंकि जब शक्ति के द्वारा किसी का दमन करती हैं तो उसके विरोधियों के अंदर विरोध करने की क्षमता नहीं रह जाती है . साम्यवादी हिंसात्मक तरीके से श्रमिक वर्ग की तानाशाही की स्थापना करना और समस्त जनता को राजनीतिक अधिकारों से वंचित रखना चाहते हैं और इसी क्रम में बाबा साहब सनातन धर्म से उत्पन्न बौद्ध धर्म को परिभाषित करते हुए कहते हैं कि- “बौद्ध धर्म की व्यवस्था जनतांत्रिक है और यही उसकी महानता है .वैचारिक क्रांति के लिए वहां शक्ति के प्रयोग की आवश्यकता नहीं है “.अजातशत्रु का प्रधानमंत्री बुद्ध के पास यह बताने के लिए गया कि वह वज्जियों पर विजय प्राप्त करना चाहता है .बुद्ध ने कहा जब तक वज्जि निवासी अपनी प्राचीन पद्धति को अपनाते रहेंगे सम्राट अजातशत्रु ऐसा नहीं कर पाएंगे .इसमें संदेह नहीं है कि प्राचीन जनतांत्रिक पद्धति से उनका तात्पर्य उस व्यवस्था से है जो उस समय वज्जियों में प्रचलित थी. तथागत महान जनतांत्रिक प्रणाली के प्रेणा थे……